Αγαπητοί μου μαθητές,

ελπίζω να είστε όλοι καλά , εσείς κ οι οικογένειές σας…

Εφόσον πρέπει να περιορίσουμε όλοι τις εξόδους μας κ να παραμείνουμε στο σπίτι μας , σας στέλνω λίγες ασκήσεις ώστε να περάσετε λίγο δημιουργικά το χρόνο σας!! ☺☺

Αρχικά σας στέλνω επαναληπτικές στην αλγεβρική επίλυση συστήματος με την μέθοδο των αντίθετων συντελεστών. Μπορείτε να τις λύνετε στο τετράδιο της Άλγεβρας , να σημειώνετε τυχόν απορίες και όταν με το καλό επιστρέψουμε στις τάξεις τα συζητάμε….

Επίσης στις επόμενες μέρες θα σας στείλω και τις λύσεις των ασκήσεων με σκοπό να λυθούν όσο το δυνατόν περισσότερες απορίες.

1. Να λυθούν τα παρακάτω συστήματα με την μέθοδο των αντίθετων συντελεστών:

$$Α) \left\{\begin{array}{c}2x-3y=-1 , \\3x+2y=5\end{array}\right\} , B) \left\{\begin{array}{c}2x-y=3 , \\4x-3y=5\end{array}\right\} ,$$

1. Να λυθούν τα παρακάτω συστήματα (πρώτα κάνουμε επιμεριστικές):

$$A) \left\{\begin{array}{c}2\left(x-1\right)+3\left(y+1\right)=6 , \\3-4\left(x-1\right)=3y\end{array}\right\} , Β)\left\{\begin{array}{c}2\left(3x-y\right)-\left(2y-4\right)=4\left(x-2\right) , \\3\left(x-y+2\right)=-2\left(y+3x\right)+3\end{array}\right\}$$

1. Να λυθούν τα παρακάτω συστήματα (πρώτα κάνουμε απαλοιφή παρονομαστών πολλαπλασιάζοντας με το ΕΚΠ):

$$Α) \left\{\begin{array}{c}\frac{y-1}{3}+\frac{x-1}{2}=2 , \\\frac{x-1}{3}=\frac{19}{6}-\frac{y+1}{2}\end{array}\right\} ,B=\left\{\begin{array}{c}\frac{y-1}{12}=-\frac{x}{2}-\frac{1}{3} , \\\frac{x+1}{2}-\frac{3y-9}{4}=0\end{array}\right\}$$

1. Να λυθούν τα παρακάτω συστήματα (προσέχουμε να αναπτύσσουμε ταυτότητες όπου χρειάζεται):

$$A= \left\{\begin{array}{c}\left(x-1\right)^{2}+2y=x^{2}+5 , \\\\\left(y-2\right)\left(y+2\right)-8x=y^{2}-5y\end{array}\right\},$$

$$B=\left\{\begin{array}{c}\left(x+1\right)^{2}-y^{2}=x^{2}-\left(y+2\right)^{2}+1 , \\\\x+4y=2-2y\end{array}\right\}$$

*Για διασκέδαση…..*

**Εκατομμύρια "μυαλά" έχει βασανίσει ο περίφημος γρίφος του Άλμπερτ Αϊνστάιν, που τον έφτιαξε στις αρχές του προηγούμενου αιώνα και υποστήριξε πως το 98% των ανθρώπων δεν μπορεί να το λύσει χωρίς χαρτί κ μολύβι…**

Ανήκετε εσείς...στο "εκλεκτό" 2%; Ακολουθεί ο γρίφος!

Υπάρχουν πέντε σπίτια πέντε διαφορετικών χρωμάτων.
Σε κάθε σπίτι ζει ένας άνθρωπος διαφορετικής εθνικότητας.
Οι πέντε ιδιοκτήτες πίνουν ένα συγκεκριμένο είδος ποτού.
Καπνίζουν μία συγκεκριμένη μάρκα τσιγάρων και έχουν ένα συγκεκριμένο κατοικίδιο.
'Όλοι έχουν μεταξύ τους διαφορετικά κατοικίδια, διαφορετικές μάρκες τσιγάρων και διαφορετικά είδη ποτών.
Η ερώτηση είναι: Ποιος έχει το ψάρι;
ΣΤΟΙΧΕΙΑ:
1. Ο Άγγλος μένει στο κόκκινο σπίτι.
2. Ο Σουηδός έχει σκύλο.
3. Ο Δανός πίνει τσάι.
4. Το πράσινο σπίτι είναι αριστερά από το άσπρο σπίτι.
5. Ο ιδιοκτήτης του πράσινου σπιτιού πίνει καφέ.
6. Αυτός που καπνίζει Pall mall εκτρέφει πουλιά.
7. O ιδιοκτήτης του κίτρινου σπιτιού καπνίζει Dunhill.
8. Αυτός που μένει στο μεσαίο σπίτι πίνει γάλα.
9. Ο Νορβηγός μένει στο πρώτο σπίτι.
10. Αυτός που καπνίζει Blends μένει δίπλα σ' αυτόν που έχει γάτες.
11. Αυτός που έχει το άλογο μένει δίπλα σ' αυτόν που καπνίζει Dunhill.
12. Ο ιδιοκτήτης που καπνίζει Blue master πίνει μπύρα.
13. Ο Γερμανός καπνίζει Prince.
14. Ο Νορβηγός μένει δίπλα στο μπλε σπίτι.
15. Αυτός που καπνίζει Blends έχει ένα γείτονα που πίνει νερό.

Με αγάπη !!!!!

Η μαθηματικός σας Μαρίνου Μαργαρίτα : ritamarinou2@gmail.com